新竹科學園區

新竹科學園區，簡稱竹科，係台灣嘅第一個科學園區。佢原名叫新竹科學工業園區，範圍包括新竹竹科園區、苗栗竹南園區、苗栗銅鑼園區、新竹生醫園區、桃園龍潭園區同宜蘭園區。官方嘅劃定範圍涵蓋新竹市嘅東區、新竹縣嘅寶山鄉同竹北市，桃園市嘅龍潭區同平鎮區，苗栗縣嘅銅鑼鄉同宜蘭縣嘅宜蘭市。呢個園區入面嘅公司主要經營電子代工服務，係全球高科技代工產業嘅重要科技中心之一，都有人稱佢為「台灣矽谷」。